text: Националната банка на Украйна прогнозира годишна инфлация от 12% до 16% -
  HomeНовиниСвятНационалната банка на Украйна прогнозира годишна инфлация от 12% до 16%
  Равнището на годишната инфлация в Украйна за 2014 година по прогнози на Националната банка ще бъде между 12 и 15,7%, съобщи гуверньорът на Централната банка Степан Кубив по време на пресконференция в Киев.
  «Пределът на инфлацията зависи както от ефективността на предприетите от нас действия, така и от това колко бързо ще плочум средства от МВФ и международната общност, както и от въвеждането на политика за възстановяване на икономиката", коментира Степан Кубив, цитиран от УНИАН.
  Шефът на Националната банка на Украйна отбеляза, че окончателните прогнозни данни за инфлацията и информация за състоянието на пазара ще има след срещата (с ръководството на МВФ) във Вашингтон, която може да се проведе след 10 дни.
  Националната банка на Украйна (НБУ) има намерение да премине към инфлационно таргетиране (IT – inflation targeting) като своебразна котва на монетарната политика, съобщи още Степан Кубив.